**Կազմվել է <<11 >> հունվարի 2022թ**

**Բաղկացած է 8 թերթից**

**Հաստատված է ՀՀ Կոտայքի մարզի**

**Ծաղկաձոր համայնքի ավագանու**

**2022 թվականի հունվարի 14-ի**

**N 14 որոշմամբ**

**Համայնքի ղեկավար՝**

**Ն. Հարությունյան \_\_\_\_\_\_\_\_\_\_\_\_\_\_**

**14 հունվար 2022թ.**

**ԿԱՆՈՆԱԴՐՈՒԹՅՈՒՆ**

**<<ԾԱՂԿԱՁՈՐ ՀԱՄԱՅՆՔԻ ՄԵՂՐԱՁՈՐ ԳՅՈՒՂԻ ՍԱՄՎԵԼ ՄՈՒՐԱԴՅԱՆԻ ԱՆՎԱՆ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ>>**

**ՀԻՄՆԱՐԿ**

**Ծաղկաձոր**

**2022թ.**

**ԸՆԴՀԱՆՈՒՐ ԴՐՈՒՅԹՆԵՐ**

1. Հայաստանի Հանրապետության Կոտայքի մարզի Ծաղկաձոր համայնքի Մեղրաձոր գյուղի Սամվել Մուրադյանի անվան Մարզամշակութային կենտրոնը (այսուհետ՝ կենտրոն) հիմնարկ է: Այն շահույթ ստանալու նպատակ չհետապնդող, կրթադաստիարակչական ծրագրեր իրականացնող, իրավաբանական անձի կարգավիճակ չունեցող կազմակերպություն է, որն իր գործունեությունն իրականացնում է Հայաստանի Հանրապետության «Տեղական ինքնակառավարման մասին» օրենքով, սույն կանոնադրությամբ այլ իրավական ակտերով: Հայաստանի Հանրապետության Կոտայքի մարզի Ծաղկաձոր համայնքի <<Մեղրաձոր գյուղի Սամվել Մուրադյանի անվան մարզամշակութային կենտրոնը>> հիմնարկը հանդիսանում է <<Մեղրաձոր համայնքի Սամվել Մուրադյանի անվան մարզամշակութային կենտրոն>> հիմնարկի /գրանցման համար՝ **85.180.72531**/ նախկին անվանում՝ <<Կոտայքի մարզի Մեղրաձորի մարզամշակութային կենտրոն>> հիմնարկ իրավահաջորդը:

Կենտրոնը ձեռք է բերում և իրականացնում սույն կանոնադրությամբ ամրագրված կրթական ծրագրեր, ստանձնում է անհրաժեշտ իրավունքներ և պարտականություններ:

2.Կենտրոնի հասցեն է՝ ՀՀ Կոտայքի մարզ, Ծաղկաձոր համայնք, գյուղ Մեղրաձոր, 5-րդ փողոց, 9-րդ շենք:

3.Կենտրոնի անվանումն է՝

1) հայերեն լրիվ` - Ծաղկաձոր համայնքի Մեղրաձոր գյուղի Սամվել Մուրադյանի անվան

Մարզամշակութային կենտրոն հիմնարկ ,

2) հայերեն կրճատ` <<Ծաղկաձոր համայնքի Մեղրաձոր գյուղի Ս. Մուրադյանի անվան ՄՄԿ>> հիմնարկ:

3) ռուսերեն լրիվ` - Община Цахкадзор, село Меградзор, Спортивнокультурный центр имени Самвела Мурадяна:

4) անգլերեն լրիվ ՝ Tsakhkadzor community of Kotayk region of the Republic of Armenia <<After Samvel Muradyan Sport and cultural center institution of Meghradzor village>>

4.Կենտրոնն ունի ինքնուրույն հաշվեկշիռ ու բանկային հաշիվ:

5.Կենտրոնն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

6.Կենտրոնն ՀՀ օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

7.Կենտրոնում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

**ԿԵՆՏՐՈՆԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

8.Կենտրոնի գործունեության առարկան և նպատակը սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմաններ ստեղծելն է, նրանց հոգևոր, ստեղծագործական ունակությունների վերհանումը, գեղագիտական, ռազմահայրենասիրական դաստիարակությունը, բնապահպանական և կիրառական գիտելիքների ձևավորումը, բազմակողմանի մշակութային ու մարմնամարզական դաստիարակությունը, բնակչության (առանց տարիքային սահմանափակման) ազատ ժամանցի կազմակերպումը:   
9.Կենտրոնն ապահովում է սովորողների նախասիրությունների, ունակությունների զարգացումը, նրանց առողջության պահպանումն ու ամրապնդումը և վարքի շեղումների կանխարգելումը:   
10.Կենտրոնի գործունեությունը հիմնվում է ժողովրդավարության և մարդասիրության,

հանրամատչելիության, ազգային և համամարդկային արժեքների զուգորդման, անձի

ազատ զարգացման, ինքնավարության և կրթության աշխարհիկ բնույթի սկզբունքների վրա:   
11.Կենտրոնի հիմնական խնդիրներն են.

1 ) ազգային մշակութային արժեքների քարոզումը,

2)սովորողների ստեղծագործական ունակությունների զարգացումը, հոգևոր, գեղագիտական բնապահպանական դաստիարակության ապահովումը,

3)մասնագիտական կողմնորոշման համար նպաստավոր պայմանների ստեղծումը,

4)սովորողների հանգստի և ժամանցի կազմակերպումը, արդյունավետ պայմանների ապահովումը,

5)ստացած գիտելիքների ամրապնդումն ու խորացումը, սովորողների տեսական գիտելիքների ու գործնական ունակությունների փոխադարձ կապի ամրապնդումը, նրանց կարողությունների ու հմտությունների զարգացումը,

6)համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը:

12.Կենտրոնը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով.

1)լրացուցիչ կրթադաստիարակչական ծրագրերի իրականացում,

2) համակարգչային ծրագրերի և լեզուների ուսուցման կազմակերպում,

3)ճամբարների կազմակերպում,

4)կրթական գործունեության այլ տեսակներ,

5)ցուցահանդեսների և մշակութային այլ միջոցառումների կազմակերպում,

6)համագործակցություն մշակութային այլ կազմակերպությունների հետ,

7)կենտրոնը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:

**ԿԵՆՏՐՈՆԻ ԿԱՌՈՒՑՎԱԾՔԸ ԵՎ ԳՈՐԾՈՒՆԵՈՒԹՅԱՆ ԿԱՐԳԸ**

13.Կենտրոնի կազմի մեջ մտնում է Կենտրոնում գործող խմբակները և գրադարան ընթերցասրահը:

14.Կազմակերպությունը գործում է ամբողջ տարվա ընթացքում:Ուսումնական տարին սովորողների համար սկսվում է սեպտեմբերի 1-ին: Ուսումնական տարվա տևողությունը չպետք է պակաս լինի, քան 34 շաբաթը: Կենտրոնում սահմանված է վեցօրյա ուսումնական շաբաթ:

15.Մանկավարժական կազմի համար ուսումնական տարին սկսվում է ընթացիկ տարվա օգոստոսի 26-ից և ավարտվում հաջորդ տարվա հուլիսի 31-ին:

16.Խմբակային դասաժամի տևողությունը սահմանված է 45 րոպե:

17.Կենտրոնի տնօրենը պարտավոր է մինչև ուսումնական տարվա սկիզբը կենտրոնին ապահովել անհրաժեշտ մասնագետներով՝ նրանց ընդունումն ու ազատումը համաձայնեցնելով ՀՀ օրենսդրության պահանջներին:

18.Կենտրոնը գործունեություն կազմակերպելու համար պետք է ունենա եկամուտների, ծախսեր ընդհանուր նախահաշիվ, որը հաստատվում է կենտրոնի տնօրենի, համայնքի ղեկավարի կողմից՝ ավագանու որոշմամբ:

19.Ֆինանսական միջոցների գոյացման աղբյուրներ են՝   
1)հատկացումներ բյուջեից,

2)պետական, հասարակական և այլ կազմակերպությունների, ֆիզիկական անձանց նվիրատվություններ, բարեգործական ակցիաներ,

3)բանկային վարկեր,

4)սեփական միջեցոցների վարձակալում,

5)այլ մուտքեր:

20.Կենտրոնն իրավունք ունի ձեռք բերել երկարատև վարկեր՝ ծառայությունների ոլորտի ընդլայնման, անհրաժեշտ գույք և սարքավորումներ ձեռք բերելու, կառուցապատման, վերանորոգման և շինարարության համար:

21.Կենտրոնը կարող է գործարկել ժամանցի անցկացման վայրեր, այդ թվում՝ անհատական համակարգչային դասընթացների, սեղանի խաղերի, սպորտային կամ այլ խաղերի կազմակերպում, մարզման սենյակների, ատրակցիոնների, խաղահրապարակների, զբոսայգիների, դահլիճների շահագործում:

22.Իրավունք ունի վարձով տալ սեփական տարածքը, երաժշտական գործիքներ, կուլտուր-սպորտային գույք, երաժշտական տեխնիկա, բեմական զգեստներ, թատերական ռեկվիզիտ:

**ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

23.Կենտրոնի կառավարումն իրականացնում են հիմնադիրը, նրա կողմից նշանակված գործադիր մարմինը՝ տնօրենը (այսուհետ՝ տնօրեն):

24.Կենտրոնի հիմնադիրն ունի կենտրոնի գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով հաստատված դեպքերի:

25.Կենտրոնի հիմնադրի բացառիկ լիազորություններն են.  
1)ավագանու համաձայնությամբ կենտրոնի հիմնումը,

2)կենտրոնի գործունեության առարկայի և նպատակների , այդ թվում՝ նրա կողմից իր ականացվող ձեռնարկատիրական գործունեությանտեսակների սահմանումը,

3)կենտրոնին սեփականության իրավունքով հանձնվող և/ կամ ամրացվող համայքին պատկանող գույքի կազմի հաստատումը և դրանում փոփոխությունների կատարումը,

4)կենտրոնի կառավարման համակարգի հաստատում,

5)կենտրոնի կանոնադրության հաստատումը և դրանում փոփոխությունների կատարումը,

6)կենտրոնի վերակազմակերպումն ու լուծարումը,

7)կենտրոնի լուծարման հանձնաժողովի ստեղծումը,

8)լուծարման հաշվեկշռի հաստատումը,

9) համայնքի ղեկավարը և ավագանին:

26.Նշանակում և ազատում է կենտրոնի տնօրենին, սույն կանոնադրությամբ սահմանված կարգով, իրականացնում է կենտրոնի կառավարման մարմինների ձևավորումը, նրանց լիազորությունների վաղաժամկետ դադարեցումը:

27.Վերահսկողություն է իրականացնում կենտրոնի գործունեության նկատմամբ

28.Կասեցնում կամ ուժը կորցրած է ճանաչում հաստատության տնօրենի՝ ՀՀ օրենսդրության պահանջներին հակասող հրամաններն, հրահանգները, ու ցուցումները:

29.Լսում է կենտրոնի գործունեության մասին հաշվետվությունները, քննում դրա գործունեության վերստուգման արդյունքները:

30.Վերահսկողություն է իրականացնում հաստատությանն ամրացված համայնքային սեփականության օգտագործման և պահպանության նկատմամբ:

31.Համայնքի ավագանու որոշմամբ կենտրոնի կանոնադրությամբ նախատեսված դեպքում, համաձայնություն է տալիս գույքի օտարման կամ վարձակալության հանձնման համար:

32.Հաստատում է կենտրոնի տարեկան հաշվեկշիռը:

33.Իրականացնում է կենտրոնի կանոնադրությամբ նախատեսված այլ գործառույթներ:

34.Տնօրենը.

1)հիմնադրի լիազորագրի համաձայն հանդես է գալիս կենտրոնի անունից, ներկայացնում է նրա շահերը և կնքում է գործարքներ,

2)սահմանում է կենտրոնի կառուցվածքն ու կառուցվածքային ստորաբաժանումների իրավասությունները,

3) նախագահում է կենտրոնի մանկավարժական խորհրդի նիստերը,

4)ՀՀ օրենսդրության, համայնքի ղեկավարի և ավագանու որոշումներով և սույն կանոնադրությամբ սահմանված կարգով տնօրինում է հաստատության գույքը, այդ թվում՝ ֆինանսական միջոցները,

5)տալիս է կենտրոնի անունից հանդես գալու լիազորագրեր, այդ թվում՝ վերալիազորագրման իրավունքով լիազորագրեր,

6)աշխատանքի նշանակում և աշխատանքից ազատում է կենտրոնի աշխատողներին, նրանց նկատմամբ կիրառում խրախուսման միջոցներ և նշնակում կարգապահական տույժեր,

7)բանկերում բացում է հաշվարկային հաշիվներ,

8)օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, տալիս պարտադիր կատարման համար ցուցումներ և վերահսկում դրանց կատարումը,

9)իրականացնում է մանկավարժական կադրերի և սպասարկող անձնակազմի ճիշտ ընտրություն և ստողծում անհրաժեշտ պայմաններ,

10)ապահովում է ներքին աշխատանքային կարգապահական կանոնների, աշխատանքի պաշտպանության և անվտանգության տեխնիկայի պահպանումը,

11)վերահսկողություն է իրականցնում կենտրոնի աշխատակիցների կողմից իրենց աշխատանքային պարտականությունների կատարման նկատմամբ,

12)տնօրենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտամանկավարժական և ստեղծագործական աշխատանքից,

13)տնօրենը լրիվ գույքային պատասխանատվություն է կրում իր մեղքով կազմակերպությանը և պետությանը պատճառված վնասի համար: Տնօրենի

լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար,

14)տնօրենն իրականցնում է ՀՀ օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ,

15)տնօրենի բացակայության դեպքում, համայքի ղեկավարի գրավոր որոշման և հրամանի համաձայն, նրա լիազորություններն իրականցնում է այլ անձ:

35.Կենտրոնի տնօրենի ուսումնադաստիարակչական և գեղարվեստական գծով տեղակալը.

1)պատասխանատու է հաստատությունում ուսումնադաստիարակչական գործընթացի կազմակերպման, ուսումնական ծրագրերի նիրականացման, դասավանդման որակի և սաների գիտելիքների մակարդակի համար,

2)վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվծությունը,

3)կենտրոնում կազմակերպում է մեթոդական աշխատանք, կազմում է ուսումնական պարապմունքների դասացուցակ և ուսումնադաստիարակչական աշխատանքի մասին հաշվետվություններ,

4)ընդհանրացնում և տարածում է լավագույն խմբավարների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին,

5)ուսումնասիրում է մշակութային միջավայրը և դրան ու ժամանակակից պահանջներին համապատասխան կազմակերպում գեղարվեստական միջոցառումներ,

6) ուսումնասիրում է այլ մշակույթի տների, կենտրոնների փորձը և դրանց դրական և հաջողված օրինակը ներմուծում նաև կենտրոն,

7)ապահովում է կենտրոնի և ընտանիքի սերտ կապն ու համագործակցությունը,

8)կազմակերպում է սովորողների հանգիստն ու ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու համար:

36.Խմբակի ղեկավարը.

1)ուսումնադաստիարակչական աշխատանք է կատարում խմբակ հաճախողների շրջանում, սերտորեն համագործակցելով մյուս խմբակների ղեկավարների հետ,

2)իրականացնում է խմբակի համար սահմանված գործավարությունը, կենտրոնի տնօրինությանը ներկայացնում խմբակ հաճախողների հաճախումների ու վարքի մասին տեղեկություններ,

3)արգելում է բոլոր այն նախաձեռնությունները, որոնք կարող են խմբակ հաճախողի առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

**ԿԵՆՏՐՈՆԻ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

37. Կենտրոնի սեփականությունը ձևավորվում է կենտրոնի հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

38.Կենտրոնն իրավունք ունի օրենքին, հիմնադրի որոշումներին և իր կանոնադրությանը համապատասխան, իր հայեցողությամբ տիրապետելու,

տնօրինելու և օգտագործելու, սեփականության իրավունքով իրեն պատկանող գույքը:

39.Հիմնադիրը սեփականության իրավունքով կենտրոնին պատկանող գույքի նկատմամբ չունի իրավունքներ՝ բացառությամբ կենտրոնի լուծարումից հետո մնացած գույքից:

40.Կենտրոնի սեփականության պահպանման հոգսը կրում է կենտրոնը:

41.Կենտրոնի սեփականության վրա կարող է տարածվել բռնագանձում՝ միայն դատական կարգով:

42.Հիմնադիրն իրավունք ունի հետ վերցնելու իր կողմից հաստատությանն ամրացված գույքը:

43.Կենտրոնն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու:  
44.Կենտրոնն իրավունք ունի ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի կամ ավագանու որոշմամբ: Ամրացված գույքի վարձակալության ժամկետը չի կարող սահմանվել մեկ տարուց ավել՝ բացառությամբ հիմնադրի կողմից սահմանված դեպքերի:

45.Կենտրոնին ամրակցված գույքի օգտագործման ընթացքում առաջացած անբաժնելի բարելավումները հիմնադրի սեփականությունն են:

46.Կենտրոնի լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

47.Կենտրոնն ՀՀ օրենսդրությամբ սահմանված կարգով տնօրինում է ֆինանսական միջոցները:

48.Կենտրոնը ֆինանսավորում է հիմնադիրը: Կենտրոնի ֆինանսական միջոցները գոյանում են համայնքի բյուջետային և ՀՀ օրենսդրությամբ չարգելված լրացուցիչ աղբյուրներից:

49.Կենտրոնի ֆինանսավորման լրացուցիչ աղբյուրներն են.

1)կրթադաստիարակչական վճարովի ծառայությունների մատուցումից ստացված միջոցները,

2)բարեգործական, նպատակային ներդրումները, ՀՀ և օտարերկրյա կազմակերպությունների ու քաղաքացիների նվիրատվությունները,

3)ՀՀ օրենսդրությամբ չարգելված և կենտրոնի կանոնադրական խնդիրներին չհակասող գործունեությունից ստացված միջոցները,

4)կենտրոնի տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման) ՀՀ օրենսդրության սահմանված կարգով,

5)կենտրոնի շահույթը նպատակաուղղվում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների

սոցիալական հարցերի բարելավմանը,

6)կենտրոնը հարկերը, տուրքերը և պարտադիր այլ վճարներ վճարում է ՀՀ օրենսդրությամբ սահմանված կարգով:

**ԿԵՆՏՐՈՆԻ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

50.Կենտրոնի կրթադաստիարակչական գործընթացի մասնակիցները որպես կանոն, մինչև 18 տարեկան սաներն են, նրանց ծնողները, մանկավարժական աշխատողները:

51.Կենտրոնի որոշ խմբակնրի պարապմունքներին կարող են մասնակցել նաև 18 տարին լրացած անձինք:

52.Սովորողների ընդունելության ժամանակ կենտրոնի տնօրինությունը պարտավոր է ծնողներին ծանոթացնել կենտրոնի կանոնադրությանը և այլ փաստաթղթերի, որոնք կանոնակարգում են կենտրոնի գործունեությունը: Սովորողների պարտականություններն ու իրավունքները սահմանվում են համապատասխան պայմանագրային հիմունքներով և կենտրոնի ներքին կարգապահական կանոններով:

53.Կենտրոնի անձնակազմի համալրման կարգը կանոնակարգվում է նրա կանոնադրությամբ:

54.Մանկավարժական աշխատանքի ընդունվում են այն անձիք, ովքեր ըստ մասնագիտության ունեն անհրաժեշտ մասնագիտամանկավարժական որակավորում:

55.Կենտրոնի մանկավարժական և մյուս աշխատողների իրավունքներն ու պարտականությունները սահմանվում են ՀՀ օրենսդրությանը համապատասխան, կենտրոնի կանոնադրությամբ և աշխատանքային պայմանագրով:

56.Կենտրոնի մանկավարժական աշխատողները պարտավոր են ապահովել կրթադաստիարակչական ծրագրերի կատարումը:  
57.Կենտրոնում արգելվում է սաների նկատմամբ հոգեկան և ֆիզիկական բռնության գործադրումը:

58.Խմբակ հաճախողը պարտավոր է բարեխղճորեն սովորել, խնամքով վերաբերվել կենտրոնի գույքին, պահպանել կենտրոնի ներքին կարգապահական կանոնները:

59.Կենտրոնի սաների իրավունքները սահմանվում են ՀՀ օրենսդրությանը համապատասխան, կենտրոնի կանոնադրությամբ և ներքին կարգապահական կանոններով:

**ԿԵՆՏՐՈՆԻ ՎԵՐԱԿԱԶՄԱԿԵՐՊՈՒՄՆ ՈՒ ԼՈՒԾԱՐՈՒՄԸ**

60. Կենտրոնը վերակազմակերպվում և լուծարվում է ՀՀ օրենսդրությամբ սահմանված կարգով**:**